Nämä huonekasvit sopivat aloittelijallekin - 5 helppoa esimerkkiä
Keskiviikko 12.10.2016 klo 16.22 Viherkasveilla sisustamisesta on tullut trendikästä. Sisustussuunnittelija ja -stailisti Susanna Vento esittelee viisi näyttävää ja helppoa kasvia kotiin - näillä aloittelijakin pääsee alkuun.
LUE MYÖSSisustussuunnittelija vinkkaa: Hanki ilmakasveja, jos haluat helposti vihreää kotiin
- Yksi hyvä vinkki on myös se, että tarkkailee julkitilojen vihersisustuksia. Kasvit, jotka viihtyvät julkitilojen auloissa, ovat yleensä kestäviä ja hyviä valintoja myös kotiin, sisustussuunnittelija ja -stylisti Susanna Vento sanoo.Tässä muutama vinkki helppojen, näyttävien ja ei välttämättä niin tunnettujen viherkasvien valintaan:	(RIIKKA KANTINKOSKI)
(RIIKKA KANTINKOSKI)Tämä kasvi tuli Vennolle alkujaan tutuksi sisustuskuvista, joita hän näki Instagramissa. Kun hän alkoi selvittää kasvin alkuperää, paljastui hauska tarina. Sen mukaan norjalainen lähetyssaarnaaja löysi kasvin Kiinasta vuonna 1945, kuljetti sen mukanaan Intiaan ja sieltä vuoden kuluttua Norjaan. Hän alkoi jakaa kasvinalkuja ystävilleen ja niin kilpipiilea levisi viherkasviksi Pohjoismaihin ja ympäri Eurooppaa.Kilpipiileaa tulisi kastella kohtuudella keväästä syksyyn. Sen pintamulta saa kuivahtaa kastelukertojen välillä. Kasvi viihtyy sekä valoisassa että puolivarjoisassa paikassa. Vähäisessä valossa lehdistä tulee suurempia. Kasvia lannoitetaan keväästä syksyyn kaksi kertaa kuukaudessa. Talviaikaan ei lannoiteta.Kilpipiilea tunnetaan myös nimillä kiinanrahapuu ja lähetyssaarnaajakasvi.
(RIIKKA KANTINKOSKI)Kumiviikunan suosio huonekasvina perustuu helppohoitoisuuteen ja sopeutuvaisuuteen - sitä on kasvatettu huonekasvina jo 1800-luvun alkupuolelta alkaen. Kumiviikunan multa pitäisi pitää jatkuvasti kosteana joskin pintamulta saa kuivahtaa kastelujen välillä. Kasvi ei kestä suoraa auringonpaistetta. Kasvia lannoitetaan kerran kuussa, kasvukaudella noin viikon välein. Nukkatyräkki
(RIIKKA KANTINKOSKI)Nukkatyräkki tunnetaan muun muassa nimillä pahapoika, merimiehen syrjähyppy tai seksipalmu.Se on mehikasvi. Nukkatyräkkiä pitäisi kastella mieluummin liian vähän kuin liian paljon. Multa voi kuivahtaa kokonaan kastelukertojen välissä. Kasvin lehdet nuupahtavat kun ne tarvitsevat vettä. Vettä saatuaan lehdet terhakoituvat uudelleen. Kasvi viihtyy valoisassa paikassa muttei kestä suoraa auringonpaistetta. Kukkaa lannoitetaan keväästä syksyyn noin kerran kuukaudessa. Talviaikaan ei lannoiteta.
(RIIKKA KANTINKOSKI)Lehtikaktukset eli viidakkokaktukset elävät aavikkokaktuksia kosteammassa ympäristössä luonnossa. Sama pätee myös kotioloissa. Ne kaipaavat enemmän vettä eivätkä siedä paahdetta yhtä hyvin kuin perinteiset aavikkokaktukset.
(RIIKKA KANTINKOSKI)Ilmakasvit ovat vielä helppohoitoisempia kasveja kuin kaktukset. Ne nimittäin ottavat kaiken tarvitsemansa kosteuden ilmasta eivätkä tarvitse multaa lainkaan. Siksi ilmakasvit ovat ideaaleja sisutuksellisiin asetelmiin. Ilmakasvit viihtyvät valossa mutta eivät auringonpaahteessa. Kasteluksi ilmakasveille riittää, että ne dippaa veteen 10-20 minuutiksi silloin tällöin. Kasteluvettä ei saa jäädä kasvin keskiruusukkeeseen.Luonnossa ilmakasvit kasvavat pudein rungoilla ja oksilla.Esimerkkikasvit ja kuvat Susanna Vennon ja Riikka Kantinkosken kirjasta Green Home Book (Cozy Publishing), joka ilmestyi keskiviikkona.
sari.hawkins@Iltalehti.fi - Suomen suurin uutispalveluILTALEHTI.FIKUVAT RIIKKA KANTINKOSKI Facebook